open-index/open-wikipedia-markdown huggingface dataset:
North Dakota Democratic-Nonpartisan League Party

**North Dakota Democratic-Nonpartisan League Party** (forkortet **Democratic-NPL, Dem-NPL**) er betegnelsen på Det demokratiske parti i Nord-Dakota i USA. Dette partiet oppsto gjennom en fusjon av to av delstatens partier.

Partiet har sin bakgrunn i den såkalte progressive æraen fra 1890-årene til 1920-årene, med utstrakt sosial aktivisme og politiske reformer i hele USA. 

Disse kreftene i Nord-Dakota sluttet seg til både Det republikanske parti, som kontrollerte delstatens politiske liv, og til Det demokratiske parti, som kalte seg «the party of the laborer and the farmer» («partiet for arbeidere og bønder». Selv om arbeidet gjennom demokratene ikke endret den sterke republikanske kontrollen av delstaten, fant de progressive en viss støtte i de norskamerikanske i de østlige delene av staten. I 1906 kom de progressive i en stadig større opposisjon på jernbaneinteressenes sterke kontroll over staten. 

I 1915 ble den politiske organisasjonen **[[Nonpartisan League]]**, **NPL** stiftet av sosialisten Arthur C. Townley. Bevegelsen hadde sitt utgangspunkt i Nord-Dakota, men spredte seg etter hvert til andre delstater i Midtvesten og også til det nordvestre USA.

Nonpartisan Leagues kandidater deltok i valgene i 1916 på republikanernes lister. Lynn Frazier vant guvernørvalget i Nord-Dakota med 79% av stemmene. Han ble senere, i 1921, den første amerikanske guvernøren som skulle få vegernes mistillit midt i mandatsperioden. 

NPLs kandidater var lenge fremgangsrike innen delstatspolitikken i Nord-Dakota som republikanere, men virksomheten opphørte i 1956 da NPL slo seg sammen med Det demokratiske parti i Nord-Dakota.

## Referanser


## Eksterne lenker
*
Nonpartisan League

**Nonpartisan League** (oversatt: «Upartisk forbund»), forkortet **NPL**, var en politisk bevegelse i Midtvesten i USA. Den ble båret av bønder og arbeidere på prærien, som ønsket bedre levekår og større politisk innflytelse på bekostning av storkapitalen. NPL stod spesielt sterkt i Nord-Dakota og Minnesota.

## Historie
Nonpartisan League ble først organisert i Nord-Dakota i 1915 av sosialisten Arthur C. Townley. Mange bønder følte seg utnyttet av mektige forretningsinteresser og «bossvelde» i nabostaten Minnesota. På programmet satte NPL mer statsdrift i økonomien og offentlige forsikringsordninger, pensjoner og arbeidsformidling. NPLs konservative motstandere organiserte seg noe senere i Independent Voters Association (IVA). Både NPL og IVA stilte til valg som republikanere og prøvde å bekjempe hverandre i partiets nominasjoner. NPL støttet også noen få demokrater.

Ved guvernørvalget i 1916 vant NPLs kandidat Lynn Frazier overlegent. I 1921 lyktes IVA med knapp margin å avsette Frazier ved et tilbakekallingsvalg, men NPL gjenvant guvernørmakten etter få år. Lynn Frazier og senere William Langer satt i mange år som senatorer for Nord-Dakota.

Bevegelsen spredte seg til andre delstater, i første rekke Minnesota, hvor NPL prøvde å få Charles August Lindbergh nominert som guvernørkandidat i 1918 og Henrik Shipstead i 1920. Her etablerte også NPL sitt nasjonale hovedkontor, fra 1916 til 1922 med Townley som formann og Henry G. Teigan som generalsekretær. Teigan var tidligere sekretær i sosialistpartiet i Nord-Dakota.

Bevegelsen fikk også en ikke ubetydelig organisasjon i Sør-Dakota, Nebraska, Montana og Idaho, hvor den stilte seg bak sittende senator William Borah, men var til stede i enda flere delstater. Det fantes også avleggere i de canadiske provinsene Saskatchewan og Alberta.

NPL var isolasjonistisk, noe som tiltalte mange av Midtvestens tysk- og skandinavisk-amerikanske velgere. NPL holdt fast ved krigsmotstanden etter at USA trådte inn i den første verdenskrig i 1917. Det gjorde at bevegelsen ble mistenkeliggjort og motarbeidet av myndighetene.

Bevegelsen la mye av grunnlaget for det som skulle bli Minnesota Farmer-Labor Party, senere Minnesota Democratic-Farmer-Labor Party.

I Nord-Dakota fortsatte Nonpartisan League som en selvstendig organisasjon frem til 1956, da den slo seg sammen med demokratene til dagens partiorganisasjon North Dakota Democratic-Nonpartisan League Party. Flere yngre NPL-politikere, deriblant den senere senator Quentin Burdick, hadde allerede gått over til demokratene. Senator William Langer fortsatte formelt som republikaner frem til han døde i 1959.

## Referanser


## Litteratur
*
*
*
*

## Eksterne lenker
*
Weber-Stephen Products

**Weber-Stephen Products LLC** er et amerikansk selskap som fabrikerer griller og grilltilbehør. Selskapet ble grunnlagt 8. mai 1893 av oppfinneren og gründeren George A. Stephen sr. og har hovedkontor i Illinois.

I 2004 kjøpte selskapet deler av konkurrenten Ducane på konkurssalg.

## Referanser


## Eksterne lenker
* 
* Nettsted
Marentius Thams

**Ole Kristian Marentius Thullin Thams** (født 27. februar 1836, død 26. juli 1907) var en norsk forretningsmann.

Thams etablerte selskapet *M. Thams* i 1864. Selskapet drev først med eksport av hermetisk laks. De hadde hovedbase i Trondheim og 200 ishus langs hele Norgeskysten, og knyttet til seg et stort nett med fiskere nord for Stad. M. Thams fikk sitt gjennombrudd i 1870 da de fikk enerett til å transportere laks med den nye damskipsforbindelsen mellom Trondheim og England.

Thams overtok ansvaret for Strandheim Brug ved Orkanger etter sin far Wilhelm August Thams i 1872. Her var det høvleri og kassefabrikk, noe som passet bra sammen med laksevirksomheten. Thams fikk etterhvert Tostrup & Mathiesen og Christian Salvesen som forretningspartnere, og fra 1890 involverte han også sønnene Wilhelm og Christian. Sønnene tok raskt over hovedansvaret for bedriftene, og Christian Thams gjorde raskt Strandheim  til Norges første ferdighusfabrikk. Marentius Thams var fortsatt inne på eiersiden, og bidro sammen med sønnene til finansieringen av oppstarten av Orkla Grube-Aktiebolag og Thamshavnbanen.

Mot slutten av livet var Marentius Thams ved dårlig helse, og han tilbrakte vintrene ved Middelhavet og somrene ved Fjeldheim gård. Sistnevnte var en overdådig bygning Thams fikk oppført ved Prestbuvatnet i Meldal, i den hensikt å promotere Strandheims hus og den nye «nasjonale» stilen. Thams døde her i 1907.

## Referanser
Julietta og åndene

***Julietta og åndene*** (originaltittel: *Giulietta degli spiriti*) er en italiensk fantasy-dramakomedie fra 1965 regissert av  Federico Fellini.

## Medvirkende
* Giulietta Masina - Giulietta Boldrini
* Sandra Milo - Suzy / Iris / Fanny
* Mario Pisu - Giorgio, Giuliettas ektemann
* Valentina Cortese - Valentina
* Valeska Gert - Pijma
* José Luis de Vilallonga - Giorgios venn
* Friedrich von Ledebur - rektor / Saint
* Caterina Boratto - Giuliettas mor

## Referanser


## Eksterne lenker
*
Rich tea

**Rich tea** er en type søt kjeks laget på hvetemel, sukker, vegetabilsk olje og maltekstrakt. Den ble utviklet på 1600-tallet i Yorkshire for overklassen som en lett matbit mellom måltidets retter.

Den enkle smaken og konsistensen gjør rich tea spesielt egnet til dynking i te og kaffe; McVitie’s rich tea er den nest mest populære kjeksen i Storbritannia for dynking i te.

## Se også
* Digestive

## Referanser


## Eksterne lenker
*
Den fremmede (Visconti-film)

***Den fremmede*** (italiensk tittel *Lo straniero*) er en italiensk dramafilm fra 1967, regissert av Luchino Visconti. Manus er basert på Albert Camus roman med samme navn.

## Handling
Arthur Mersaults kamerat Raymond banker opp kjæresten sin, og hun saksøker ham på grunn av dette. Men under rettssaken mot ham vitner Arthur Mersault til vennens fordel.

Raymond blir snart frikjent for alle anklager, men deretter forfølger ett par av kjærestens mannlige slektninger Mersault. Han skyter en av dem, og havner derfor i fengsel.

## Medvirkende
* Marcello Mastroianni - Arthur Meursault
* Anna Karina - Marie Cardona
* Bernard Blier - forsvarsadvokaten
* Georges Wilson - rettsansatt
* Bruno Cremer - prest
* Pierre Bertin - dommer

## Referanser


## Eksterne lenker
*
Hansemarkerkilen naturreservat

**Hansemarkerkilen** (historisk **Hansemakerkilen**) er den innerste delen av Grimsøykilen, på østsiden av halvøya Grimsøy i Sarpsborg kommune. Naturreservatet omfatter kilen på sørsiden av Grimsøy bru med tilliggende strender og våtmarker. Formålet med vernet er å ta vare på et mangfoldig våtmarksområde med høy botanisk verdi, og en viktig hekkelokalitet for våtmarksfugl.

Pr. 1986 var det registrert 22 arter våtmarksfugl i området.

Reservatet krysses av Holmenveien over Holmensalta.

## Referanser
5. divisjon fotball for menn (Indre Østland)

**[[5. divisjon fotball for menn]] ([[Indre Østland Fotballkrets|Indre Østland]])** er den nest øverste regionalliga i fotball under Indre Østland Fotballkrets.

## Kretsmestere

*2023: 
*2022: 
*2021: 
*2020: *Avlyst*
*2019: 
*2018: 
*2017: 
*2016: 
*2015: 
*2014:  
*2013: 
*2012: 
*2011:  
*2010: 

## Tabeller

### [[5. divisjon fotball for menn 2025|2025]]

;Avdeling 1

;Avdeling 2

### [[5. divisjon fotball for menn 2024|2024]]

;Avdeling 1

;Avdeling 2

### [[5. divisjon fotball for menn 2023|2023]]

;Avdeling 1

;Avdeling 2

### [[5. divisjon fotball for menn 2022|2022]]

;Avdeling 1

;Avdeling 2

### [[5. divisjon fotball for menn 2021|2021]]

;Avdeling 1

;Avdeling 2

;Avdeling 3

;Avdeling 4

### [[5. divisjon fotball for menn 2020|2020]]

;Avdeling 1

;Avdeling 2

### [[5. divisjon fotball for menn 2019|2019]]

;Avdeling 1

;Avdeling 2

### [[5. divisjon fotball for menn 2018|2018]]

;Avdeling 1

;Avdeling 2

### [[5. divisjon fotball for menn 2017|2017]]

;Avdeling 1

;Avdeling 2

### [[5. divisjon fotball for menn 2016|2016]]

;Avdeling 1

;Avdeling 2

;Avdeling 3

;Avdeling 4

;Avdeling 5

;Avdeling 6

;Avdeling 7

### [[5. divisjon fotball for menn 2015|2015]]

;Avdeling 1

;Avdeling 2

;Avdeling 3

;Avdeling 4

;Avdeling 5

;Avdeling 6

;Avdeling 7

### [[5. divisjon fotball for menn 2014|2014]]

;Avdeling 1

;Avdeling 2

;Avdeling 3

;Avdeling 4

;Avdeling 5

;Avdeling 6

;Avdeling 7

### [[5. divisjon fotball for menn 2013|2013]]

;Avdeling 1

;Avdeling 2

;Avdeling 3

;Avdeling 4

;Avdeling 5

;Avdeling 6

;Avdeling 7

### [[5. divisjon fotball for menn 2012|2012]]

;Avdeling 1

;Avdeling 2

;Avdeling 3

;Avdeling 4

;Avdeling 5

;Avdeling 6

### [[5. divisjon fotball for menn 2011|2011]]

;Avdeling 1

;Avdeling 2

;Avdeling 3

;Avdeling 4

;Avdeling 5

;Avdeling 6

;Avdeling 7

### [[5. divisjon fotball for menn 2010|2010]]

;Avdeling 1

;Avdeling 2

;Avdeling 3

;Avdeling 4

;Avdeling 5

;Avdeling 6

;Avdeling 7
Blindheim ungdomsskole

**Blindheim Ungdomsskole** er en ungdomsskole med elever fra Blindheim, Flisnes og Emblem barneskole. Skolen har plass til rundt 350 til 400 elever. Det er en av de største ungdomsskolene i Ålesund.
USA-mesterskapet i friidrett innendørs 2013

**USA-mesterskapet i friidrett innendørs 2013** (2013 USA Indoor Track and Field Championships) ble arrangert i Albuquerque Convention Center i Albuquerque i New Mexico fra 1. til 3. mars 2013.

## Medaljevinnere
### Menn

### Kvinner

## Referanser


## Eksterne lenker
* USA Track and Field  - 2013 USA Indoor Track & Field Championships 
* USA Track and Field - Results
Mimanhammus

* Se Systematisk inndeling

***Mimanhammus*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Levevis
Disse billene har larver som lever i død ved av løvtrær, ofte like under barken.

## Utbredelse
Gruppen er utbredt i Asia (Filippinene).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Monochamini Aurivillius, 1921
******** Slekten *Mimanhammus* Breuning, 1974 - 2 arter
********* *[[Mimanhammus enganensis]]* (Breuning, 1970)
********* *[[Mimanhammus mindanaonis]]* Breuning, 1980

## Kilder
* Catalog of the lamiines of the world - Monochamini
* Katalog over artene

## Eksterne lenker
*
Gummiboot (programvare)

**Gummiboot** er en tidligere fri og åpen oppstartslaster for systemer som brukte Unified Extensible Firmware Interface (UEFI). I mai 2015 ble gummiboot integrert i systemd og dannet komponenten **systemd-boot** som tjener som en oppstartshåndterer for UEFI.  Kildekode-lageret for gummiboot ble tømt i juli 2015.

Siste versjon var 48, og ble lansert 30. januar 2015.

## Referanser


## Eksterne lenker
*
Udev

**udev** er en utstyrshåndterer for Linuxkjernen. Udev er etterfølgeren til devfsd og hotplug, og håndterer primært utstyrsfiler i katalogen /dev. Udev styrer også alle hendelser i brukermodus som oppstår mens maskinvareutstyr blir tilføyd eller fjernet fra systemet, inkludert firmware.

## Referanser
Lukáš Mareček

**Lukáš Mareček** (født 17. april 1990) er en tsjekkisk fotballspiller som spiller for FK Teplice.

## Landslaget
Den 24. mars 2016 fikk han sin første landskamp for  mot .

## Referanser


## Eksterne lenker
*
Forfatterskolen

**Forfatterskolen** er en dansk utdannelsesinstitusjon i København. Skolen ble stiftet i 1987.

Forfatterskolen er en SU-berettiget høyere utdannelse på linje med Det Kongelige Danske Kunstakademi, Det Kongelige Teaters balletskole, Det Jyske Musikkonservatorium og Den Danske Filmskole, og er underlagt Kulturministeriet.

Forfatterskolen er med jevne mellomrom organisator og vert for offentlige arrangementer med forfatteropplesninger og litteraturkritikk.

## Opptak og undervisning
Skolens elever opptas på grunnlag av en kvalitetsvurdering av deres litterære arbeider. Det opptas hvert år 5–10 elever av 300-400 søkere.

Elevene får en toårig kunstnerisk utdannelse, som tar utgangspunkt i den enkeltes talent og aspirasjon. Den er hverken almendannende eller generalistutdannende innenfor alle litterære genrer. Tvert imot får eleven mulighet til å forfine sitt eget talent.

Utdannelsen skolerer i litterær skriveteknikk. Den gir allmennt kjennskap til litteratur og til forfatternes vilkår.

Undervisningen tar primært utgangspunkt i elevens egne arbeider, som blir ført gjennom en omfattende kritisk bearbeidelse og tekstlesning. Dertil kommer teoretisk undervisning, workshopper, tverrestetiske arbeidsprosesser, seminarer og studieturer.

Skolens lærere er forfattere som er fast ansatt ut fra en vurdering av deres forfatterskap. De forestår tekstlesningene. De teoretiske undervisningsforløp forestås for det meste av gjestelærere, som kan være fra universitetene, redaktører, forfattere, anmeldere eller andre med særlige faglige forutsetninger.

## Eierskap og ledelse
Foreningen for Forfatterskoleuddannelse (FOFU) utgjør skolens stiftende bakgrunn.

Høsten 2023 ble forfatteren og poeten Morten Chemnitz ansatt som ny rektor. Chemnitz var selv student på Forfatterskolen i perioden 2008–2010. Tidligere rektorer har vært Poul Borum, Niels Frank, Hans Otto Jørgensen, Pablo Henrik Llambías og Jeppe Brixvold.

## Historikk
I november 2010 deltok Forfatterskolen for første gang med egen stand på den københavnske bokmesse, Bogforum, der den blant annet bød på opplesninger fra en lang rekke forfattere med utdannelse fra skolen.

Blant forfatterne som har vært gjestelærere ved skolen – i kortere eller lengre perioder – er Lars Bukdahl, Peter Borum, Lilian Munk Rösing, Mikkel Bruun Zangenberg, Janus Kodal, Christian Yde Frostholm, Jørgen Bæk Simonsen, Peter Stein Larsen, Frank Kjørup, Torben Knap, Peter Laugesen, Tania Ørum, Ellen Wulff, Laura Schultz, Christian Lund og Solvej Balle.

## Referanser


## Litteratur
* Dorte Øberg: *Det litterære væksthus : Forfatterskolen og prosaen 1987-96*, Odense Universitetsforlag, 1997
* Lars Bukdahl: *Generationsmaskinen. Dansk litteratur som yngst 1990-2004*, Borgen, 2004

## Eksterne lenker
* 
*  Brian Mikkelsen sætter Forfatterskolen på Finansloven
Event (informatikk)

Innenfor informatikk er en **event** navnet på en handling eller hendelse som anerkjennes av programvaren og som kan håndteres av programvaren. En event kan genereres eller trigges av systemet, brukeren eller på annen måte. Den håndteres typisk synkront med programflyten, det vil si programvaren har et eller flere dedikerte steder hvor events håndteres, typisk en event loop.
Friluftsmuseet i Schleswig Holstein

**Friluftsmuseet Schleswig-Holstein** (på tysk *Schleswig-Holsteinisches Freilichtmuseum*) er et større friluftsmuseum, i landsbyen Molfsee rett sør for Kiel. Museet har 70 gjenoppbygde og restaurerte bygninger fra forskjellige deler av Slesvig-Holstein på et cirka 60 hektar stor område. Friluftsmuseet åpnet i 1965 og har årlig ca 160.000 besøkende. Museet anses for det største frilandsmuseum i det nordlige Tyskland. Siden januar 2013 er friluftsmuseet en avdeling av landsmuseene på Gottorp Slot. 

Arealet er oppdelt etter geografiske områder: Angel, Nordfrisland og Ditmarsken. Museets samling omfatter bygninger fra både (Syd-)Schleswig og Holstein. 

Den eldste bygningen er en prestegård fra det østlige Holstein fra 1569. Der er gårder av ulike typer på museet, som den store haubarg fra Vitsvort på Ejdersted, saksergården, enlengede jyske gårde, men også husmannsplasser og små fiskerhus. Ut over dette er det vind- og vannmøller, et gammelt meieri, et landapotek og tallrike driftsbygninger og redskaper fra tidligere perioder.

## Billeder

Molfsee, Landschaftsdetail.jpg|Sjø med to husmannsplasser
Walfängerhaus.JPG|Hvalfangergård / Kapteinsgården, en typisk frisergård fra øya Sild 
Molfsee blaues Haus.jpg|En typisk holstensk saksergård
Bockwindmuehle aus Algermissen.JPG|En vindmølle, såkalt stubbmølle.
Molfsee 1989a.jpg|Stue med blåmalede Delftfliser i Elbmarskenhus
Molfsee 1989c.jpg|Alkover i interiør
Freilichtmuseum Molfsee Delfter Fliesen Barghaus.JPG|Ovn med bibelfliser på veggen.
Molfsee 1989e.jpg|Salg av røyket skinke og pølser


## Eksterne lenker
*
USA-mesterskapet i maraton 2015

**USA-mesterskapet i maraton 2015** (2015 USATF Marathon Championships) ble arrangert 15. mars 2015, som en del av Los Angeles Marathon i Los Angeles i California i USA. 

Herreklassen i Los Angeles Maraton ble vunnet av kenyanske Daniel Kiprop Limo, foran Lani Rutto, men disse deltok ikke i USA-mesterskapet. Kvinneklassen ble vunnet av kenyanske Ogla Jerono Kimaiyo, foran Natalya Putsjkova. 

## Resultater, herrer






## Resultater, kvinner






## Eksterne lenker
* USA T&F - 2015 USATF Marathon Championships
Haubarg

En **haubarg**  er en typisk gård i marsklandskapet i Nordfrisland, i det sydvestlige hjørne av Sydslesvig. Særlig mange finnes i området Ejdersted. Typen kom fra Nederlandene i begynnelsen av 1600-tallet, og fikk raskt utbredelse på større gårder.

Alle gårdens husfunksjoner er samlet under ett tak: bolig, fjøs, låve og løer. Taket er et nesten pyramideformet stråtak. Bygningen er oppført omkring en høy firkantet konstruksjon av enorme stolper og takremmer. I dag finnes cirka 45 haubarger på Ejdersted..

Den største og eldste er den Røde Haubarg fra 1647 i nærheten av Husum. Gården er på tross av navnet hvit. Den Røde Haubarg huser i dag restaurant og museum. Ifølge sagnet skal djevelen selv ha bygd gården: En fattig bondesønn, som var forelsket i sin rike nabos datter, ba fanden om hjelp og lovet til gjengjeld å gi ham sin sjel. Heldigvis kunne kjærestens mor forhindre denne farlige handel.

Haubargen på Frilandsmuseet ved Kongens Lyngby stammer fra første halvdel av 1600-tallet.

Navnet *Haubarg* er nedertysk for *høyberg* (et fjell av høy) og henviser til gårdens dominerende høye stråtak.

## Billeder

File:IMG 4044 Haubarg.jpg|Haubarg fra Witzwort på Friluftsmuseet i Schleswig Holstein.
Fil:Rotelau-Frilandsmuseet-2004.jpg|Haubargen fra Rotelau i Frilandssmuseet i Lyngby.
Fil:Flm b011 tgn 033.jpg|Dansk: Grunnplan og fasade Frilandsmuseets haubarg
Fil:Roter haubarg1.jpg|Den Røde Haubarg
Fil:Gårdtyper.PNG|Gårdtyper i Nordfrisland og Sydslesvig


## Referanser


## Eksterne lenker
* Den Røde Haubarg
Andreas Prokop

**Andreas Prokop**, også *Prokop den skallede*; *Prokop den store* (tsjekkisk: *Prokop Holý*, *Prokop Veliký*, latin: *Procopius Rasus Bohemus*; født rundt 1380; død 30. mai 1434 ved Lipan i Böhmen) var en geistlig og predikant som var hærfører for taborittenes reformbevegelse under husitterkrigene.

## Liv og virke
### Bakgrunn
Andreas Prokop stammet på morssiden fra slekten til den tyske prageren og storborgeren Jan Cach (fra Aachen). Intet vites om hans far. Etter de teologiske studier ved Karlsuniversitetet ble han katolsk geistlig i Praha.

### Taboritt
Han sluttet seg imidlertid til den böhmiske reformator Jan Hus' troslære. Hus var blitt brent på bålet i Konstanz. Fra 1420 virket han som prest og predikant for husittene i Tábor. Tilnavnet «den skallede» henspilte sannsynligvis fra den tonsur som han som geistlig hadde - i hans tilfelle så altomfattende at han var skallet. Alle kjente bilder av ham er blitt til etter hans død.

### Hærfører
Etter Jan Žižkas død (Žižka var en av de radikale taborittenes ledere) ble Andreas Prokop i 1424 en av de fremste hærførerne for deres sak. Under hans ledelse styrket husittene i en rekke slag, slaget ved Aussig i 1426, slaget ved Zwettl i 1427 og slaget ved Taus i 1431, sin militære overlegenhet over korsriddernes hærstyrker. Etter seier i slaget ved Tachau stoppet han de katolske hærenes korstog, og satte med dette et varig preg på Böhmens historie.

Alliert med orebittenes hærstyrker foretok han fra 1427 husittiske angrep inn i Böhmens katolske naboland. Hæren finansierte seg selv med utpressing av løsepenger, plyndring av klostre, byer og landsbyer. I 1430 fremtvang Prokop  gylden i løsepenger på borgen Zwernitz for ikke å brannskatte byen Bamberg i Hochstift Bamberg.

I 1433 fremstod Andreas Prokop under konsilet i Basel som talsmann for den mer radikale retning innen den husittiske troslære. Han kunne ikke anerkjenne de teologiske forhandlingsresultater, kalt Prahakompaktatene, som var blitt utarbeidet.

Den 30. mai 1434 falt han i kamp som hærfører for taborittenes forente styrker i slaget ved Lipan. Motstanderne var utrakvistene, en teologisk mer moderat fløy av husitterbevegelsen, som kjempet sammen med den böhmiske kong Sigismund av Luxembourgs keiserlige styrker .

## Litteratur
* 
* *Biographisches Lexikon zur Geschichte der böhmischen Länder.* herausgegeben im Auftrag des Collegium Carolinum, Band III, R. Oldenbourg Verlag, München 2000, ISBN 3-486-55973-7, S. 334. (mit weiteren tschechischsprachigen Literaturhinweisen)
* *Handbuch der Geschichte der böhmischen Länder*, Band 1, 1967.
* *Masarykův slovník naučný (1925-1933)*, Band 4
* *Ottův slovník naučný*, 1908.
* Lutz Mohr: *Die Hussiten in der Oberlausitz unter besonderer Berücksichtigung ihrer Feldzüge in den Jahren von 1424 bis 1434.* Sonderausgabe Nr. 2 der Reihe: *Geschichte und Geschichten aus Neusalza-Spremberg*, Greifswald u. Neusalza-Spremberg 2014.

## Referanser


## Eksterne lenker
* 
* 
*
Halfdan Tschudi Bondevik

**Halfdan Tschudi Bondevik** (født 1931) er en norsk luthersk prest som har vært domprost i Bergen og generalsekretær i Den norske sjømannsmisjonen.

Han ble født i Jølster som sønn av sogneprest Gunnar Bondevik og hustru Maine Cröger Tschudi. Familien flyttet til Lom i 1936 og til Oslo i 1946. På farssiden av slekten er han tremenning av biskop Odd Bondevik og statsminister Kjell Magne Bondevik, og på morssiden er han nevø av teolog Stephan Tschudi. Han giftet seg i 1954 med sykepleier Margareth Røstad.

Han avla teologisk embetseksamen ved Menighetsfakultetet i Oslo i 1957. Deretter var han leder i Norsk Kristelig Studieråd før han reiste ut som sjømannsprest i Rotterdam, Curaçao og Antwerpen.

Fra 1971 til 1976 var han residerende kapellan i Nedre Stjørdal prestegjeld med bolig på Bolkan kapellangård på Skatval. Ved stortingsvalget i 1973 var han ønsket av Høyre som førstekandidat på en fellesliste med Kristelig Folkeparti i Nord-Trøndelag, men partiene kom ikke til enighet. I 1974 ble Bondevik medlem av Nord-Trøndelag Høyres politiske utvalg.

Fra 1976 til 1982 var Bondevik hjemmesekretær i Den norske sjømannsmisjonen, deretter generalsekretær samme sted til 1989.

Bondevik var domprost i Bergen fra 1989 til 2001. Han har også vært medlem av Nidaros bispedømmeråd, sentralstyret i Presteforeningen og Mellomkirkelig Råd.

## Referanser
Ermenonville

**Ermenonville** er en fransk kommune i departementet Oise i regionen Hauts-de-France i det nordlige Frankrike.

Stedet er kjent for parken som er oppkalt etter Jean-Jacques Rousseau.

## Referanser


## Eksterne lenker
*
Celestin I

**Celestin I** (død 27. juli 432) var pave fra 10. september 422 til sin død.

## Liv og virke
### Bakgrunn
Han var av romersk opprinnelse og formodes å ha hatt en nær familiemessig tilknytning til den romerske keiseren Valentinian III. Det kjennes ikke meget til hans tidligere historie, med unntak av farens navn, som var Priscus. 

Han formodes å ha oppholdt seg gjennom en periode i Milano sammen med biskop Ambrosius. Den eldste overleverte registrerte henvisning til ham finnes i et dokument fra Pave Innocens I fra år 416, hvori han omtales som *diakonen Celestin*.

### Pontifikat
Forskjellige deler av den katolske liturgi tilskrives ham, skjønt uten at det med sikkerhet har kunnet konstateres. Skjønt han ikke selv deltok, sendte han imidlertid delegater til Konsilet i Efesos i år 431, der nestorianerne ble fordømt. Fire brev som han skrev i denne anledning, alle fire datert 15. mars 431, og sendt til blant andre afrikanske biskoper i Afrika, Illyria, Thessalonica og Narbonne, finnes i avskrift og i gresk oversettelse, hvor imot de originale på latin er gått tapt.

Han bekjempet aktivt pelagianerne, og var tro mot den ortodokse kirketradisjon. Han sendte Palladius til Irland som biskop i 431, men han fortsatte imidlertid til Skottland. Patricius (Sankt Patrick) fortsatte etterfølgende misjonsarbeidet i Irland, hvor han senere oppnådde status som Irlands nasjonalhelgen. 

Under hele sitt pontifikat forsøkte han å bringe ned nordafrikanske kirker under den romerske appellasjonsrett i det som gjaldt jurisdiksjon, men dette klarte afrikanerne å motsette seg. Saken ble uaktuell i og med vandalenes erobring av Nord-Afrika. 

Biskop Augustin av Hippo fikk pavens støtte i motstanden mor semipelagianismen.

Pave Celestin var imot novatianistene i Roma, fengslet deres biskop og forbød deres ritualer og formen for deres religion. Han stod fast på ikke å tolerere endringer innenfor den kristne kirke som han representerte, og hans bestrebelser ble efterfølgende stående.

Pave Celestin døde den 6. april 432 og ble begravet ved St. Priscilla i Via Salaria. Hans jordiske levninger ble imidlertid senere flyttet, og de ligger nå i basilikaen Santa Prassede i den sentrale delen av Roma.

## Litteratur
* Welchering: *Zwischen Christologie und Kirchenpolitik. Eine Untersuchung der Briefe von Papst Coelestin I. und der an ihn gerichteten Schreiben im Vorfeld des ephesinischen Konziles*, in: Ders., Die theologische Brücke (= Pons theologiae; 1), München 2009. ISBN 3-89975-929-X
*
Hebestola

* Se Systematisk inndeling

***Hebestola*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
En middelsstor, avlang, gulbrun trebukk.

## Levevis
Disse billene har larver som lever i død ved av løvtrær, ofte like under barken.

## Utbredelse
Slekten er utbredt i Nord-Amerika (østlige USA).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Monochamini Aurivillius, 1921 eller Lamiini
******** Slekten *Hebestola* Haldeman, 1847 
********* *[[Hebestola nebulosa]]* Haldeman, 1847

## Kilder
* Catalog of the lamiines of the world - Monochamini
* Katalog over artene 
* Bildegalleri 

## Eksterne lenker
*
Overflatebehandling

**Overflatebehandling** er ulike industrielle prosesser hvor man endrer overflaten til et produkt for å oppnå visse egenskaper, for eksempel forbedre utseende, øke slitestyrke, elektrisk ledeevne, motstand mot korrosjon, minske friksjon eller gjøre det lettere å sveise eller lodde.

Overflatebehandling kan deles inn etter hvordan man endrer produktet (noen prosesser kan passe i begge kategoriene):
* Additiv og endrende behandling
* Refraktiv og omformende behandling

## Additive og endrende behandlinger
* Galvanisering
* Maling
* Blånering
* Emalje

## Refraktive og omformende behandlinger
* Sandblåsing
Göteborg Horse Show 2016

**Göteborg Horse Show 2016** ble arrangert i Scandinavium i Göteborg 24. til 28. mars 2016. Det ble konkurrert i sprangridning og dressur, og det var verdenscupfinale i begge deler.

## Bildegalleri
### Göteborg Trophy

Fil:Denis Lynch.JPG|Denis Lynch.Foto: Kjetil Eggen
Fil:Olivier Philippaerts.JPG|Olivier Philippaerts.Foto: Kjetil Eggen
Fil:Rolf-Göran Bengtssom.JPG|Rolf-Göran Bengtsson.Foto: Kjetil Eggen
Fil:Geir Gulliksen.JPG|Geir Gulliksen.Foto: Kjetil Eggen
Fil:Marcus Ehning.JPG|Marcus Ehning.Foto: Kjetil Eggen
Fil:Nicola Philippaerts.JPG|Nicola Philippaerts.Foto: Kjetil Eggen
Fil:Publikum i Scandinavium.JPG|Publikum i Scandinavium.Foto: Kjetil Eggen
Fil:Vinner Marcus Ehning.JPG|Vinner av Gøteborg Trophy Marcus Ehning.Foto: Kjetil Eggen


### World Cup-finalen

Fil:Henrik Von Eckermann.JPG|Henrik Von EckermannFoto: Kjetil Eggen
Fil:Verdenscup trofeet.JPG|Verdenscup troffet i sprangridningFoto: Kjetil Eggen
Fil:Peter Lutz.JPG|Peter LutzFoto: Kjetil Eggen
Fil:Simon Delestre.JPG|Simon DelestreFoto: Kjetil Eggen
Fil:Harrie Smolders.JPG|Harrie SmoldersFoto: Kjetil Eggen
Fil:Daniel Deusser.JPG|Daniel DeusserFoto: Kjetil Eggen
Fil:Steve Guerdat Finale.JPG|Steve GuerdatFoto: Kjetil Eggen
Fil:Steve Guerdat med pokal.JPG|Vinneren Steve Guerdat med trofeetFoto: Kjetil Eggen
Fil:Seierspallen Verdenscupfinalen i sprangridning.JPG|SeierspallenFoto: Kjetil Eggen


## Resultater

### Sprangridning internasjonale klasser
#### S01 Tidshopping 1,40m

#### S02 2 omganger 1,40m

#### S04 Lövstad Future Challenge 2 omg.

#### S06 1 omg. med omhopping 1.50m

#### S07 Tidshopping 1,40m

#### S08 Accumulator med joker

#### S13 Lövsta Future Challenge Finale 1 omg. med omhopping 1.40m

#### S14 Göteborg Trophy 1 omg. med omhopping 1.55m

#### S15 Tidshopping 1.45m

### Sprangridning Verdenscup
World Cup finalen var delt i 3 konkurranser. I de 2 første konkurransene ble det delt ut poeng ut ifra plassering, slik at den som vant konkurransen fikk best poengsum osv. Så regnet man om slik at den som etter 2 konkurranser hadde best poengsum startet den 3 konkurransen med 0 feilpoeng, og så ble det fylt på med feilpoeng nedover. Den 3 konkurransen bestod av hopping i 2 omganger, hvor feilpoengene de fikk der ble lagt til de de hadde fra før. Og den med færrest feilpoeng til slutt vant. Ved like feilpoeng gjalt tiden i 2 omgang for å skille.
#### S16 World Cup finale 3 - 2 omganger - Sluttstilling

#### S05 World Cup finale 1 - Tidshopping

#### S10 World Cup finale 2 - 1 omgang med omhopping

### Sprangridning Young Rider
#### S03 1 omg med omhopping

#### S11 1 omgang

#### S12 Finale 1 omg med omhopping

### Dressur Verdenscup
#### World Cup finale 1 - Grand Prix

#### World Cup finale 2 - Freestyle

## Eksterne lenker
*Offisiell hjemmeside
*Resultatside
Torsdagsløpet

**Torsdagsløpet** er det største løpet i Sarpsborg og arrangeres hver torsdag fra påske til jul.

Løpet ble første gang arrangert i dagens løype i 1985. De siste årene har løpet blitt arrangert mellom 30 og 40 ganger årlig, med et snitt på mellom 40 og 50 deltakere. I likhet med andre løp var interessen stor på 1980-tallet, før den dalte rundt årtusenskiftet. I 2013 eksploderte bruken av treningsapper, og deltakerantallet i Torsdagsløpet doblet seg. Løypa går i skogen mellom Grålum og Sykehuset Østfold på Kalnes. 5 kilometer lenger vest arrangeres det 400 meter lengre Borredalen rundt, som Torsdagsløpet kniver med om å være Østfolds største mosjonsløp.

Det er tradisjon for å løpe med nisselue i det siste løpet for sesongen. De 30 beste løperne i hvert løp tildeles poeng etter verdenscupsystemet (100, 80 og 60, 50 og 45 poeng til de fem beste), som oppsummeres for hver sesong i den såkalte Torsdagscupen.

## Løpstrasé
Løperne starter ved fylkesvei 558 og følger Lundestadveien et stykke før en stor runde i Kalnesskogen hvor Gamle kongevei krysses to ganger. 

## Sesonger
Anodisering

**Anodisering** er en overflatebehandling som forbedrer et metalls beskyttelse mot korrosjon, og er hovedsakelig brukt på aluminium og magnesium. Prosessen foregår ved at metallet oksideres i en syreelektrolytt slik at man oppnår en hard og tykkere oksid som tåler slitasje bedre og gir beskyttelse mot korrosjon. Anodisering av aluminium kalles også **eloksering** (eloksal, *el*ektrisk *oks*idert *al*uminium).

## Aluminium
Aluminium anodiseres i en syre (vanligvis svovelsyre eller kromsyre). Delen blir deretter skylt i vann. Overflaten er nå svært humpete (nesten porøs), og hvis man ønsker kan delen farges ved å dyppe den i en pigmentløsning. Overflaten forsegles så ved å dyppe delen i avionisert vann. Til slutt tørkes delen under varme, for eksempel i en ovn.

Rent aluminium har et oksidlag på omtrent 10&nbsp;nm (0,01 mikroner) som øker til mellom 5 og 25 mikroner etter anodisering. Ved anodisering av aluminium skjer følgende reaksjon:

2 Al + 3 H2O → Al2O3 + 3 H2

Anodisert aluminium brukes blant annet som materiale for bygningsfasader, vindusrammer, butikkinnredning, seilbåtmaster og foringsrør.
## Referanser
Martin Huslid

**Martin Johannes Huslid** (født 23. mai 1931 i Arnafjord i Vik kommune i Sogn og Fjordane, død 14. februar 1996 i Brussel) var en norsk diplomat.

Han vokste opp i Jølster og tok siviløkonom-eksamen ved Norges Handelshøyskole i 1957 og ble ansatt i Utenriksdepartementet året etter.  I perioden 1966-1969 hadde han permisjon fra utenrikstjenesten for å være representant for Norges Eksportråd og Norges Industriforbund ved Fellesmarkedets hovedkvarter i Brussel. Han ble byråsjef i Utenriksdepartentet i 1970 og deltok i de norske medlemskapsforhandlingene med Fellesmarkedet forut for folkeavstemningen om norsk medlemskap i 1972. I 1975 ble han utnevnt til ekspedisjonssjef i Utenriksdepartementets planavdeling.

Fra 1978 var han spesialrådgiver og norsk forhandlingsleder til de internasjonale forhandlingene om en ny økonomisk verdensorden (NØV). I tiden 1982 til 1990 var han ambassadør ved Norges faste delegasjon til EFTA og FNs organisasjoner i Genève. I 1990-1994 var han Norges ambassadør til De forente nasjoner og leder for den norske FN-delegasjonen i New York. I 1995-1996 var han Norges ambassadør til Brussel.

Martin Huslid var kommandør av St. Olavs Orden.

## Referanser


## Eksterne lenker
* Martin Huslid, biografi *Norsk biografisk leksikon*
* Martin Huslid - Allkunne, levande leksikon
Charleroi–Brussel-kanalen

**Charleroi–Brussel-kanalen** er en skipsfartskanal i Belgia som sammenknytter byene Charleroi og Brussel. Den er på 74 kilometers lengde.

## Historie

Allerede i 1531 gav kaiser Karl V tillatelse til en kanal som skulle føre fra elven Schelde ved Willebroek over Brussel til Charleroi. Byggingen tok ikke til før i 1550 anordnet av Maria av Ungarn, som den gang var Nederlandenes stattholderske. Men i 1561 ble bygginhen innstilt, etter at man var nådd frem til Brussel.

Med den industrielle revolusjon ble interessen for en videreføring av kanalen oppvekket, ettesom det var store kullforekomster i Charlerois omgivelser. Gravearbeidene begynte den 2.&nbsp;april 1827, den 1.&nbsp;august la man ned grunnsteinen for tunnelen *La-Bête-Refaite* (lengde: 1.267 meter, bredde: 3 meter). Selv om det ble forsinkelser i 1840 på grunn av den belgiske revolusjon og deretter på grunn av pengemangel, kunne kanalen høytidelig åpnes for trafikk den 22.&nbsp;september 1832.

Kanalen hadde til å begynne med et relativt kort tverrsnitt og var bare egnet for skip for opp til 70 tonn. Derfor begynte man tidlig på utvedelsesarbeider. Fra 1854 til 1914 var arbeidene så langt fremskredne at man mellom Charleroi og Clabecq kunne trafikkere med 300-tonns skip.

Etter første verdenskrig kunne utvidelsesarbeidene gjenopptas. Nå ville man muliggjøre skip på inntil 1.350 tonn på avsnittet Clabecq–Brussel. Tanken å videreføre i samme bredde og dybde helt til Charleroi oppstod etter annen verdenskrig på grunn av forsterket trafikk retning Antwerpen.

Kanalens viktigste byggverk er skipsheveverket Ronquières, konstruert som et skråopptrekk. Over en strekning på drøye 1400 meter overvinnes en høydeforskjell på 68 meter.

## Litteratur
* Sterling, A., Dambrain, M.: *Le Canal de Charleroi à Bruxelles, témoin d'une tradition industrielle*. Editions MET, 2001.

## Eksterne lenker
* 
* Oversiktskart over Belgias vannveier (PDF; 231&nbsp;kB)
Grafton (Nord-Dakota)

**Grafton** er en amerikansk by. Den ligger i Walsh County i Nord-Dakota, hvor den er fylkessete. Byen har 4284 innbyggere. Den ble grunnlagt i 1881, og er oppkalt etter fylket Grafton County i New Hampshire der de opprinnelige nybyggerne var fra.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Darfield (New Zealand)

**Darfield** er ett tettsted i Selwyndistriktet i Canterbury på Sørøya i New Zealand. Det ligger rundt 35 kilometer vest for Christchurch. Ved folketellingen i 2006 hadde stedet 1485 innbyggere.

Jordskjelvet i Canterbury 2010 hadde episenter i nærheten av Darfield og forårsaket store skader i området.

## Referanser

 


## Eksterne lenker
*
Green Bay (New Zealand)

**Green Bay** er en forstad vest for Auckland på New Zealand. Ved folketellingen i 2006 hadde stedet 3936 innbyggere.

## Referanser
Darfield

**Darfield** kan vise til:

*Darfield (Britisk Columbia)
*Darfield (New Zealand)
*Darfield (South Yorkshire)
Enderlin (Nord-Dakota)

**Enderlin** er en amerikansk by. Den ligger i Ransom County i Nord-Dakota, og har 886 innbyggere. Den ble grunnlagt i 1891, og en av teoriene rundt navnet er den tyske setningen «End der Line» (linjens ende) men det finnes også andre teorier rundt navnet.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Devils Lake (Nord-Dakota)

**Devils Lake** er en by i Nord-Dakota i USA. Det er hovedsenter for Ramsey County og ved folketellingen i 2010 hadde byen 7141 innbyggere.

Navnet Devils Lake kommer fra en nærliggende innsjø med samme navn (Devils Lake).

## Referanser


## Eksterne lenker
* 
*  Innbyggertall 2010 - 2019 – United States Census Bureau
CARIFTA Games 2014

**CARIFTA Games 2014** (XLIII CARIFTA Games) ble arrangert fra 19. til 21. april 2014, på Stade d'Honneur de Dillon i Fort-de-France på Martinique.

Dette var første gang at ungdomsklassen var for utøvere under 18 år (U18) i stedet for under 17 år (U17).

## Austin Sealy Award
Austin Sealy Award deles ut i hvert mesterskap, til en utøver som utmerker seg resultatmessig. Akela Jones fra Barbados vant denne utmerkelsen i 2014, etter at hun vant tre gullmedaljer; 100 meter, høydehopp og lengdehopp i juniorklassen (U20).

## Rekorder
Alle vinnerresultater i U18-klassen er mesterskapsrekorder, siden denne klassen var ny i dette mesterskapet, men nedenfor listes de rekordene som var bedre enn de eksisterende U17-rekordene:

;Forkortinger:

## Medaljeoversikt
Medaljevinnere:

### Menn U20 (junior)

†: Øvelsen var åpen for både junior og ungdom.

### Damer U-20 (junior)

†: Øvelse for både junior og ungdom.
*: Med utstyr for ungdom.

### Menn U18 (ungdom)

‡: Resultatene fra den første finalen på 100 meter for menn U18 ble kansellert etter klage fra utøverne, som sa at de hørte to startskudd. Finalen ble derfor løpt om igjen dagen etter.

### Damer U18 (ungdom)

## Medaljestatistikk (uoffisiell)

## Deltakere
Utøvere fra 25 land deltok. Utøvere fra Belize og Montserrat var også invitert, men deltok ikke.

*
*
*
*
*
*
*
*
*
*

*
*
*
*
*
* Haïti
*
*

*
*
*
*
*
*
*
*

## Referanser


## Eksterne lenker
*Offisiell hjemmeside (arkivert)

IAAF-rapport:
* Sprinters and hurdlers shine at CARIFTA Games
Arild Hårklau

**Arild Hårklau** (født 23. juli 1949 i Sandviken i Bergen) er en norsk toppidrettsutøver innenfor karate, judo, ninjutsu, kroppsbygging, styrkeløft og pistolskyting.

Som tretten-åring (1962) begynte han å trene judo og karate, samt styrketrening på Strømsnes institutt i Bergen, og senere på universitetet i Bergen, hvor han vant universitetsmesterskapet i styrkeløft i 1975. Der han satt ny norsk rekord med 205 kg i benkpress. I 1967 reiste han til sjøs, for å lære seg mer om karate. I Oakland (USA) møtte han Bruce Lee for første gang i hans Dojo, de kom godt overens, da de også hadde flere felles interesser som styrketrening og kosthold. Han trente mye karate i USA, Kina, og Japan, og graderte seg til svart belte som første nordmann på Okinawa våren 1968

I 1968 startet han Norges første karate-skole i Bergen; Bergen karate goju kai. Idrettene hans har ett bredt spekter.

Han har vært på landslaget i samtlige idretter, unntatt ninjutsu. Han har deltatt i mer enn 2000 forskjellige idrettskonkurranser, og har tatt mer enn 300 titler og rekorder. Han har en historisk verdensrekord i Stridspistol skyting . Og tangering av den olympiske rekorden i OL-grenen Rapid fire (silhuett)

I styrkeløft, benkpress NM er han med sine 13 NM titler trolig den som har tatt flest Norgesmesterskap uten benkpress skjorte. I 2014 satte han 4 norgesrekorder i benkpress

## Referanser


## Eksterne lenker
* Eit liv med kampsport og Bruce Lee  på Vestnytt.no, publisert 2. januar 2014, skrevet av Kyrre Styve, besøkt 17. juni 2016.
Ruso (Nord-Dakota)

**Ruso** er en amerikansk by. Den ligger i McLean County i Nord-Dakota, og har 4 innbyggere noe som gjør byen til den minste i delstaten. Den ble grunnlagt i 1906, og en av teoriene om navnet er at det er oppkalt etter den russiske setningen «south of us».

## Referanser
Jud (Nord-Dakota)

**Jud** er en amerikansk by. Den ligger i LaMoure County i Nord-Dakota, og har 72 innbyggere. Den ble grunnlagt i 1904, og er oppkalt etter Judson LaMoure.

## Referanser
Oriska (Nord-Dakota)

**Oriska** er en amerikansk by. Den ligger i Barnes County i Nord-Dakota, og har 118 innbyggere. Den ble grunnlagt i 1881, og er oppkalt etter en karakter i et dikt av Lydia Sigourney.

## Referanser
Kagemusha – generalens dobbeltgjenger

er et japansk historisk krigsdrama fra 1980, regissert av Akira Kurosawa. 

Filmen vant Gullpalmen i Filmfestivalen i Cannes i 1980.

## Handling
En småtyv ligner fullstendig på en stor samurai-krigsherre som tilhører Takeda-klanen, og han blir derfor ansatt som samuraiens dobbeltgjenger. Senere, når Takeda-hæren beleirer et slott som tilhører Tokugawa Ieyasu, blir krigsherren alvorlig skadet mens han observerer slagmarken. Deretter beordrer han styrkene sine til å trekke seg tilbake, og befaler generalene sine å holde skadene hans hemmelig i tre år - frem til han dør av skadene. I mellomtiden er Oda Nobunaga, Tokugawa Ieyasu og hans andre rivaler fullstendig uvitende om hans skader og dødsfall.

Småtyven lærer seg å imitere den avdøde krigsherrens bevegelser, og lære mer om ham. Men krigsherrens sønn, Katsuyori, blir imidlertid opprørt over disse planene - ettersom dette forsinker hans egen arv, og ledelse for klanen. Katsuyori bestemmer seg dermed for å teste småtyven foran rådet, ettersom flertallet av fremmøtte fremdeles er uvitende om krigsherrens død. Han stiller direkte spørsmål om hva slags handlinger som burde tas, men småtyven er i stand til å svare overbevisende og veldig likt den tidligere krigsherren ville gjort - noe som imponerer deres generaler ytterligere.

Men senere, i et anfall av overmot forsøker imidlertid tyven å ri på krigsherrens hissige og temperamentsfulle hest - men han ender opp med å falle av. Når de andre skynder seg for å hjelpe ham, oppdager de at han ikke har noen arr etter skader som den virkelige krigsherren hadde fått i tidligere konflikter. Tyven blir dermed avslørt som en bedrager, og Katsuyori overtar kommandoen over hele klanen. Men fiendtlige styrker føler nå svakheter i Takeda-klanens lederskap, og de blir modige nok til å starte en fullskala offensiv inn i Takedas hjemland.

## Medvirkende
* Tatsuya Nakadai - Takeda Shingen/Kagemusha
* Tsutomu Yamazaki - Takeda Nobukado
* Kenichi Hagiwara - Takeda Katsuyori
* Jinpachi Nezu - Tsuchiya Sohachiro
* Hideji Ōtaki - Yamagata Masakage
* Daisuke Ryu - Oda Nobunaga
* Masayuki Yui - Tokugawa Ieyasu
* Kaori Momoi - Otsuyanokata
* Mitsuko Baisho - Oyunokata
* Hideo Murota - Baba Nobufusa
* Takayuki Shiho - Naito Masatoyo
* Kōji Shimizu - Atobe Katsusuke
* Noburo Shimizu - Hara Masatane
* Sen Yamamoto - Oyamada Nobushige
* Shuhei Sugimori - Kōsaka Masanobu
* Takashi Shimura - Taguchi Gyobu
* Eiichi Kanakubo - Uesugi Kenshin
* Francis Selleck - prest

## Referanser


## Eksterne lenker
*
Hamnefjellmasta

**Hamnefjellmasta**, ofte kalt *Linken*, er en radiosender på Hamnefjell i Båtsfjord kommune i Finnmark. Den opprinnelige radiostasjonen ble nedlagt i 1960-årene, og stasjonen med kallesignal LFQ er idag fjernstyrt fra Vardø radio (LGV). Signalene sendes på VHF-kanal 27 fra en 241 meter høy mast. Dette er Norges tredje høyeste byggverk over havoverflaten (Troll A-plattformen da unntatt). Det går vei opp til masta fra Båtsfjord. 

## Se også
* Liste over høye byggverk i Norge

## Referanser




## Eksterne lenker
* Vinterbilde over Båtsfjord med radiomasta i bakgrunnen
* Bilde av masta
Sheyenne (Nord-Dakota)

**Sheyenne** er en amerikansk by. Den ligger i Eddy County i Nord-Dakota, og har 204 innbyggere. Byen er oppkalt etter elven Sheyenne River. Norskamerikaneren John Aasen er fra byen.

## Referanser
Jamestown (Nord-Dakota)

**Jamestown** er en amerikansk by. Den ligger i Stutsman County i Nord-Dakota, og har 15427 innbyggere. Den ble grunnlagt i 1871, og er oppkalt etter byen Jamestown i Virginia.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Noonan (Nord-Dakota)

**Noonan** er en amerikansk by. Den ligger i Divide County i Nord-Dakota, og har 121 innbyggere. Den ble grunnlagt i 1907, og er oppkalt etter en bondefamilie som bodde i området.

## Referanser
Solen (Nord-Dakota)

**Solen** er en amerikansk by. Den ligger i Sioux County i Nord-Dakota, og har 83 innbyggere. Den ble grunnlagt i 1910, og er oppkalt etter Mary Louise Van Solen.

## Referanser